# Diogelu a Phreifatrwydd Data: Gwybodaeth a ddarperir dan Erthyglau 13 ac 14 y GDPR: Darpar fabwysiadwyr

# Pwy yw Gwasanaeth Mabwysiadu Bae'r Gorllewin (GMBG)?

Mae asiantaethau mabwysiadu tri awdurdod lleol, sef Pen-y-bont ar Ogwr, Castell-nedd Port Talbot ac Abertawe, yn cydweithio i gyflwyno Gwasanaeth Mabwysiadu Bae'r Gorllewin.

Rydym yn cyflawni dyletswyddau cyfreithiol fel Gwasanaeth Mabwysiadu ar ran y tri awdurdod lleol a hefyd yn darparu amrywiaeth o wasanaethau sy'n gysylltiedig â mabwysiadu.

# Hysbysiad Preifatrwydd Cyffredin

Gan mai Abertawe yw'r sefydliad cynnal ar gyfer GMBG, er mwyn cael rhagor o wybodaeth am sut mae Cyngor Abertawe'n defnyddio'ch data personol, gan gynnwys eich hawliau fel gwrthrych y data, gweler ein [hysbysiad preifatrwydd](https://www.swansea.gov.uk/privacynotice) corfforaethol ar ein gwefan.

# Gwybodaeth Breifatrwydd Ychwanegol

Mae'r wybodaeth ganlynol yn wybodaeth ychwanegol sy'n benodol i sut mae Gwasanaeth Mabwysiadu Bae'r Gorllewin (GMBG) yn defnyddio'ch gwybodaeth bersonol.

# Manylion Cyswllt GMBG

Dyma'n cyfeiriad post:

Gwasanaeth Mabwysiadu Bae'r Gorllewin

Canolfan Ddinesig Port Talbot

Port Talbot

SA13 1PJ

Gallwch gysylltu â ni yn:-

0300 365 2222

enquiries@westernbayadoption.org

Swyddog Diogelu Data Cyngor Abertawe sy'n ymdrin â sut caiff data ei drin, a gellir cysylltu ag ef yn data.protection@swansea.gov.uk neu drwy anfon llythyr ato yn y cyfeiriad uchod.

# Pam y mae angen gwybodaeth bersonol ar GMBG?

Ein prif weithgarwch yw gwirio a fydd pobl a hoffai fabwysiadu plentyn yn addas i fod yn fabwysiadwyr. I wneud hyn, rhaid i ni gasglu llawer o wybodaeth bersonol am ddarpar fabwysiadwyr a'r bobl syddwedi bod yn bwysig yn eu bywydau. Mae hyn oherwydd bod y cyfreithiau sy'n ymwneud â mabwysiadu'n gofyn bod yn rhaid i ni eu gwirio'n drylwyr.

Yn ogystal ag asesu mabwysiadwyr, rydym hefyd yn gweithio gydag amrywiaeth o bobl y mae mabwysiadu'n effeithio arnynt ac ar adegau, bydd angen i ni gael gwybodaeth bersonol ganddynt, er enghraifft, rydym yn derbyn ceisiadau am gefnogaeth ôl-fabwysiadu a'r cynllun 'blwch llythyrau'. Nid oes angen cymaint o wybodaeth bersonol ar gyfer y rhain â'r broses fabwysiadu, ond bydd angen i ni gael peth gwybodaeth bersonol gyfyngedig.

# Pa wybodaeth gaiff ei chasglu?

## Darpar Fabwysiadwyr

Mae GMBG yn casglu gwybodaeth bersonol am ddarpar fabwysiadwyr oddi wrthyn nhw eu hunain ac o amrywiaeth o bobl yn eu bywydau megis ffrindiau, teulu, cyn-bartneriaid a chanolwyr. Cesglir gwybodaeth ychwanegol oddi wrth sefydliadau perthnasol, gan ddibynnu ar amgylchiadau'r darpar fabwysiadwr, megis meddygon teulu, meddygon ymgynghorol ac awdurdodau lleol eraill lle mae ymgeiswyr wedi byw.

 Ar gam cynnar asesu addasrwydd, daw'r rhan fwyaf o wybodaeth o'r person ei hun a'r ffynonellau maent yn eu darparu.

Mae angen mwy o wybodaeth yn raddol ar y broses asesu ac yn y pen draw, erbyn yr amser y gallwn wneud penderfyniad am ddarpar fabwysiadwr, bydd angen i ni wybod am:-

* Ei hanes personol a hanes ei berthnasoedd
* Ei hanes teulu
* Unrhyw weithgareddau troseddol y mae wedi bod yn rhan ohonynt
* Ei hanes meddygol llawn
* Ei brofiad fel rhiant (os yw'n berthnasol)
* Barn gyfrinachol pobl allweddol yn ei fywyd am ei botensial i fabwysiadu'n llwyddiannus.

Bydd angen i ni hefyd gael yr un math o fanylder am unrhyw un sy'n byw gyda'r darpar fabwysiadwr.

Rydym yn cynghori darpar fabwysiadwyr i sicrhau bod y bobl maent yn byw gyda hwy'n ymwybodol o'r math o wybodaeth sydd ei hangen cyn iddynt wneud cais i fabwysiadu.

# Oes hawl gan GMBG gasglu'r wybodaeth hon?

## Darpar Fabwysiadwyr

Mae GMBG yn casglu gwybodaeth bersonol am ddarpar fabwysiadwyr gan fod prosesu'r data personol hwn yn angenrheidiol er mwyn perfformio tasg a wneir er budd y cyhoedd neu wrth arfer awdurdod swyddogol y rheolwr. Gelwir hyn yn 'dasg gyhoeddus'.

Dyma'r cyfreithiau penodol rydym yn eu dilyn:

* Deddf Mabwysiadu 1976
* Deddf Mabwysiadu a Phlant 2002
* Rheoliadau Asiantaethau Mabwysiadu (Cymru) 2005
* Rheoliadau Asiantaethau Mabwysiadu (Diwygiadau Panel a Chanlyniadol (Cymru) 2012
* Rheoliadau Gwasanaethau Cymorth Mabwysiadu (Awdurdod Lleol) (Cymru) 2005
* Deddf Mabwysiadu a Phlant 2002 (Trefniadau Mabwysiadu ar y Cyd) Cyfarwyddiadau Cymru 2015

Rydym hefyd yn ystyried unrhyw ganllawiau dilynol sy'n gysylltiedig â'r cyfreithiau hyn.

# Pwy sy'n gweld yr wybodaeth y mae GMBG yn ei chasglu a'i chofnodi?

## Darpar Fabwysiadwyr

Mae GMBG yn defnyddio'r wybodaeth at y dibenion a nodir yn y gyfraith yn unig (gweler yr adran flaenorol). Mae'n ofynnol yn ôl y gyfraith i Banel Mabwysiadu ystyried gwybodaeth am ddarpar fabwysiadwr(wyr) sy'n deillio o'r asesiad. Mae'r Panel Mabwysiadu'n cynnwys aelodau annibynnol yn ogystal ag aelodau cyflogedig. Mae ganddo gadeirydd annibynnol, aelodau annibynnol, mabwysiadwyr, oedolion a fabwysiadwyd, gweithwyr cymdeithasol a chynghorwyr etholedig.

Gwarchodir yr wybodaeth a welir gan y Panel Mabwysiadu'n drwm, a defnyddir mesurau diogelwch arbennig i sicrhau na all unrhyw un arall weld yr wybodaeth.

Mae amgylchiadau cyfyngedig iawn ar gyfer unrhyw un arall sydd am gael mynediad at yr wybodaeth a gedwir amdanoch, a hynny lle'r esbonnir yr amgylchiadau hyn yn y ddeddfwriaeth fabwysiadu berthnasol yn unig, megis arolygwyr gofal sydd wedi'u penodi gan Ofal yng Nghymru neu Gomisiynydd Plant Cymru.

Bydd hawl gan ddarpar fabwysiadwyr i weld Rhan 1 yr Adroddiad Mabwysiadu. Nid oes ganddynt hawl i weld Rhan 2 yr adroddiad am ei fod yn cynnwys y geirdaon cyfrinachol annibynnol.

Mae'r dasg o ddod o hyd i deulu'n dechrau ar ôl y panel cymeradwyo. Pan ddeuir o hyd i gyswllt posib, rhennir yr adroddiad sydd wedi'i gwblhau yn ddiogel â'r asiantaeth fabwysiadu a fydd yn darllen yr adroddiad ac yn ystyried y cyswllt. Defnyddir yr adroddiad gan yr asiantaeth fabwysiadu at ddibenion ystyried y cyswllt hwnnw'n unig.

# Beth yw fy hawliau o ran yr wybodaeth bersonol sydd gennych amdanaf?

Mae’r GDPR yn darparu cyfres o hawliau i ddinasyddion mewn perthynas â’u gwybodaeth bersonol. Fodd bynnag, mae Erthygl 23 y GDPR hefyd yn cynnwys darpariaeth sy’n caniatáu i lywodraeth addasu’r hawliau hynny os yw’n ystyried bod angen ymagwedd arall er budd y cyhoedd.

Mae’r hawliau canlynol wedi’u haddasu drwy'r ffaith fod GMBG yn prosesu gwybodaeth am fabwysiadu fel tasg gyhoeddus.

| **Hawliau Dinesydd y GDPR** | **Yn berthnasol?** | **Nodiadau** |
| --- | --- | --- |
| Yr hawl i gael mynediad at ddata  | Nac ydy | Yn achos cofnodion mabwysiadu, mae Atodlen 4 Deddf Diogelu Data 2018 yn egluro bod unrhyw wybodaeth a gesglir o dan y ddeddfwriaeth fabwysiadu wedi'i heithrio o Erthygl 15 y GDPR. Mae hyn yn golygu nad oes rhaid i GMBG ddarparu mynediad at gynnwys unrhyw ddeunydd a gasglwyd neu a baratowyd yn ystod y broses fabwysiadu. |
| Yr hawl i ddileu  | Efallai | Ystyrir pob cais yn unigol. Mae'r gyfraith yn caniatáu gwrthodiad, lle byddai cydymffurfio'n gyfreithiol ac ni fyddai'n peryglu cyflwyno'r gwasanaeth.  |
| Yr hawl i gywiro anghywirdebau | Efallai | Ystyrir pob cais yn unigol. Mae'r gyfraith yn caniatáu gwrthodiad, lle byddai cydymffurfio'n gyfreithiol ac ni fyddai'n peryglu cyflwyno'r gwasanaeth.  |
| Yr hawl i gyfyngu ar brosesu | Efallai | Ystyrir pob cais yn unigol. Mae'r gyfraith yn caniatáu gwrthodiad, lle byddai cydymffurfio'n gyfreithiol ac ni fyddai'n peryglu cyflwyno'r gwasanaeth.  |
| Yr hawl i wrthwynebu prosesu | Efallai | Nid ydym yn defnyddio prosesau gwneud penderfyniadau awtomataidd.Ystyrir pob cais yn unigol. Mae'r gyfraith yn caniatáu gwrthodiad, lle byddai cydymffurfio'n gyfreithiol ac ni fyddai'n peryglu cyflwyno'r gwasanaeth.  |
| Yr hawl i drosglwyddo data  | Nac ydy | Nid yw'r hawl hwn yn berthnasol i unrhyw ddata tasg gyhoeddus.  |

# Rhagor o wybodaeth berthnasol

Cedwir gwybodaeth am fabwysiadwyr a gymeradwyir am 35 mlynedd. Cedwir ymholiad nad yw'n mynd yn ei flaen am 15 mlynedd. Cedwir gwybodaeth am blant am 100 mlynedd.

Ceir mynediad at gofnodion mabwysiadu'r unigolyn ei hun drwy ddarpariaethau'r ddeddfwriaeth fabwysiadu. Ni all unigolyn gael mynediad at ei gofnodion mabwysiadu gan ddefnyddio hawliau Erthygl 15 y GDPR na hawliau mynediad gwrthrych y Ddeddf Diogelu Data.

# Sut gallaf gwyno am sut mae GMBG yn trafod fy ngwybodaeth bersonol?

Gallwch gwyno'n uniongyrchol i GMBG neu gallwch gysylltu â Swyddog Diogelu Data Cyngor Abertawe.

# Beth os wyf yn dal yn anhapus?

Gallwch gael mwy o wybodaeth am eich hawliau data personol drwy fynd i wefan Swyddfa'r Comisiynydd Gwybodaeth (SCG) yn https://ico.org.uk/your-data-matters/.

I gael rhagor o gyngor annibynnol ar ddiogelu data, a'ch hawliau data personol, gallwch gysylltu â:

Swyddfa'r Comisiynydd Gwybodaeth – Cymru

2il Lawr, Tŷ Churchill

Ffordd Churchill

Caerdydd

CF10 2HH

Rhif ffôn: 02920 678400 Ffacs: 02920 678399

E-bost: Wales@ico.gov.uk

Y We: https://ico.org.uk/